เริ่มมีอาการของอาหารเป็นพิษ ตั้งแต่วันที่ 3 พ.ย. 62 ค่ะ หลังจากนั้นได้ไปพบแพทย์ที่คลีนิค ฉีดยา ทานยา จนอาการถ่ายเหลวหาย และเริ่มไม่มีอาการอาเจียน หลังจากนั้น กลับมารู้สึกอาเจียนค่ะ คืออาการท้องเสียหายแล้ว แต่ยังอาเจียนหลังอาหาร และตอนตื่นนอนค่ะ ทานยาก็อาเจียนออกมาเป็นรสชาติของยา ยังไม่หายค่ะ เริ่มมีการจุกหน้าอก ใจสั่น จะเสี่ยงต่อการเป็นโรคอื่นหนือเปล่าคะ
 อาการอาเจียน จุกหน้าอกใจสั่น ที่ยังเหลืออยู่ อาจเกิดจากพิษ(Exotoxin) ของเชื้อโรคยังหลงเหลืออยู่ในกระแสเลือดครับ ถึงแม้ตัวเชื้อโรคที่สร้างสารพิษนี้จะตายหรือถูกขับออกจากร่างกายแล้วก็ตาม ระหว่างนี้ควรทานอาหารอ่อนๆ ครั้งละน้อยๆบ่อยครั้ง นอนพักผ่อนมากๆ ทานเกลือแร่ด้วย เพราะการที่เสียเกลือแร่ไปมากๆ อาจทำให้หัวใจทำงานไม่ปกติ ใจสั่นได้ครับถ้าอาการไม่ดีขึ้นควรไปพบแพทย์ที่ รพ เพื่อตรวจแลป เพิ่มเติม จะได้วินิจฉัยรักษาได้ถูกต้องมากยิ่งขึ้นครับ แพทย์อาจนำอุจจาระไปเพาะเชื้อหาชนิดของเชื้อและ หายาปฏิชีวนะที่ตรงกับโรคนี้ให้ครับ